# Blatnický potok

### Z Wikipédie

Blatnický potok je potok v Turci, na území okresu Martin. Je to pravostranný prítok Turca s dĺžkou 16,9 km, je tokom IV. rádu. Na hornom toku preteká najprv Rakytovskou dolinou, potom bralnatou a krajinársky pôsobivou Blatnickou dolinou. V Turčianskej kotline silne meandruje. Pred obcou Ďanová bol na pravom brehu, na mieste bývalého rašeliniska, vybudovaný Ďanovský rybník (2,97 ha), ktorý je napájaný vodami potoka. Pred obcou Príbovce sa vetví na dve ramená, pričom na pravom je vybudovaná sústava Príbovských rybníkov (10 ha). Horný

Prameň: vo Veľkej Fatre, v podcelku Bralná Fatra, na severozápadnom svahu Veľkého Rakytova (1 142,3 m n. m.) v nadmorskej výške okolo 800 m n. m.

Smer toku: na hornom toku po sútok s Mohošovom na severoseverozápad, odtiaľ po obec Blatnice na severozápad, potom po obec Ďanová približne na sever, odtiaľ k ústiu opäť na severozápad

Geomorfologické celky: 1.Veľká Fatra, podcelok Bralná Fatra, 2.Turčianska kotlina, podcelok Mošovská pahorkatina

Prítoky: sprava Mokrý Rakytov (1,4 km), Mohošov (1 km), Káčerová (1,1 km), Gaderský potok, krátky prítok z južného svahu Konúša (560,4 m n. m.), Zápotočie; zľava Suchý Rakytov (0,8 km), Mokrý Jaseňok, Družstevný potok (1,8 km) a Jelšovec (431,9 m n. m.)

Ústie: do Turca pri obci Príbovce v nadmorskej výške okolo 425 m n. m.

Obce: Blatnica, Ďanová, Príbovce

Zdroj: "http://sk.wikipedia.org../../../b/l/a/Blatnick%C3%BD_potok.html"

Kategórie: Potoky na Slovensku | Články bez interwiki

##### Views

- Článok
- Diskusia
- Aktuálna verzia

##### Hľadaj